ODGOVORI NA PITANJA UČESNIKA KONKURSA

Poštovani učesnici konkursa, ovim putem bismo Vam se zahvalili, što ste se opredjelili za učešće na konkursu, kao i za postavljena pitanja.

Pitanja i odgovori su grupisani po sadržaju, odnosno tematici kojom se bave, kako se ne bi ponavljala pitanja, pa samim tim i odgovori na njih.

***Pitanje br. 1:*** *Da li je moguće da dobijemo izvod iz plana u dwg formatu, odnosno širu situaciju, koja će nam biti i potrebna za grafički prilog “Situacija zahvata sa širim okruženjem” u razmjeri 1:500?*

 **Odgovor:** Izvod iz plana će biti dostupan na sajtu Opštine Bar;

***Pitanje br. 2:*** *Da li postoji smjernica u vidu okvirnih kvadratura pojedinačnih prostorija (ili makar glavnih prostorija namijenjenih djeci), kao što je to dato u tabeli za prostoriju Kancelariju udruženja – do 35m2?*

***Pitanje br. 3:*** *Da li je određena minimalna kvadratura po korisniku za sobu za edukativne aktivnosti i igraonicu?*

**Odgovor:** Pravilnici koji se mogu koristiti za dobijanje nekih parametara za ovakve objekte su:

* pravilnik o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom („Sl. list CG“, br. 48/13, 44/15);
* pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici ("Službeni list Crne Gore", br. 063/19 od 18.11.2019);

Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici ("Službeni list Crne Gore", br. 063/19 od 18.11.2019), Član 7, koji glasi:

“Prostor u kome se pruža usluga dnevnog boravka treba da je u naseljenom mjestu, da ima priključak na električnu, vodovodnu, kanalizacionu i telefonsku mrežu, obezbijeđeno grijanje i provjetravanje i podove od neklizajućeg materijala.

Prostor iz stava 1 ovog člana treba da ima dnevni boravak, radni prostor i kupatilo, odnosno toalet i najmanje 5 m² površine po korisniku.”

Učesnik konkursa se mora voditi ličnom precepcijom prostora, u smislu procjene dovoljnog prostora za ovaj broj korisnika, a opet voditi računa o racionalnoj raspodjeli mogućeg raspoloživog prostora. Svakako treba imati na umu da se ove prostorije najviše koriste u toku dana, što je bitan ulazni podatak za njihovo dimenzionisanje i ukoliko se ispostavi da je moguće predvidjeti veću površinu po korisniku, moguće je to i primjeniti u konkretnom slučaju;

:

***Pitanje 4:*** *Kako je u UTU navedeno da je spratnost objekta P+2, pitanje je da li bi bilo moguće da se tehnička prostorija smjesti u podrum, iako spratnošću podrumska etaža nije predviđena? Takođe pitanje vezano za tehničku prostoriju: kolika je očekivana površina te prostorije, i da li je neophodan kolski pristup – ukoliko se ona ne može naći u podrumu, već u prizemlju objekta?*

**Odgovor:** Opštim uslovima DUP-a Polje-Zaljevo predviđa se mogućnost planiranja podruma ispod objekta, koji služe isključivo kao garaže ili tehničke prostorije. Po “Pravilniku o bližem sadržaju i formi planskog dokumenta”, podrum ne ulazi u BGP objekta, međutim, izradi glavnog projekta prethode geomehanička ispitivanja tla, koja opredjeljuju mogućnost izgradnje podruma. S obzirom na navedeno, nismo u mogućnosti da unaprijed znamo, da li je moguće planirati podrum, jer navedena ispitivanja nisu izvršena. U svakom slučaju, tehničke prostorije ne predstavljaju veliki udio u ukupnom BGP-u objekta, tako da smo mišljenja da se može odrediti pozicija tehničke prostorije i iznad kote terena;

***Pitanje br. 5, 6 i 7:***

***5.*** *S obzirom na to da je predviđena kuhinja u sklopu objekta, pitanje je vezano za plan rada te kuhinje - koji će određivati i njenu površinu: Da li je to priručna kuhinja odnosno da li se planira dostava hrane u objekat, ili kuhinja služi za dnevno spremanje obroka?*

***6.*** *Da li kuhinja namijenjena korisnicima centra čajna ili profesionalna?*

***7.*** *U konkursnom zadatku je u specifikaciji prostorija obavezna kuhinja sa ostavom. Da li je kuhinju potrebno organizovati sa linijama za pripremu hrane ili samo kao servisnu ( gdje se dostavljena hrana servira korisnicima)?*

**Odgovor:** Kuhinju treba planirati u skladu sa potrebom da se hrana priprema u samom objektu, a da se obezbjedi dovoljan broj obroka za 40 korisnika centra i za eventualni manji broj zaposlenih;

***Pitanje 8:*** *S obzirom na to da je planirana podjela djece u dvije grupe 2x20 djece, da li je planirana podjela djece u grupama prema uzrastu, i u kojem starosnom dobu?*

**Odgovor:** Treba planirati dvije jednake prostorije, a kakva će podjela biti u praksi, to zavisi od same organizacije, odnosno kako rukovodstvo centra bude organizovalo boravak korisnika. Svakako, treba omogućiti podjelu prostora, ali, kao što je navedeno u materijalu objavljenom na sajtu, treba omogućiti spajanje te dvije prostorije i trpezarije u jednu, kao bi se dobio veliki prostor za organizaciju nekih vanrednih događaja.

***Pitanje br. 9, 10 i 11:***

***9.*** *KOLSKI PRISTUP*

***a)****Iz kog pravca je planiran kolski pristup objektu, s obzirom da je prema izvodu iz DUP-a datom u UTU na kojem je prikazan plan saobraćaja – jedini mogući pristup kroz dvorište OŠ “Meksiko”?*

***b)****Da li je neophodno imati kolski pristup do samog objekta Dnevni centar za djecu sa posebnim potrebama?*

***c)****Da li je neophodno organizovati parking na samoj parceli Dnevnog boravka, ili je moguće da zaposleni u Dnevnom centru koriste parking OŠ “Meksiko”?*

***10.*** *Da li je neophodno predvidjeti parkiranje unutar UP /Konkursni zadatak i UTU daju dvije razlicite informacije/ ? (odgovor dat pod c))*

***11.*** *S obzirom da je Konkursnim zadatkom preporučeno nekoliko parking mjesta u okviru parcele da li određeni broj tih parking mjesta mora biti za lica sa posebnim potrebama i ukoliko mora da li je predviđeno procentualno koji je to broj? (odgovor dat pod c))*

**Odgovori:**

1. opredjeljujuća činjenica je, da su dobijeni saobraćajno - tehnički uslovi br. 04-11311/2 od 25.12.2020. godine, dobijeni od Uprave za saobraćaj, kao nanadležnog organa, da se omogući pristup lokaciji sa magistralnog puta “Bar –Ulcinj”. Ove uslove je tražio raspisivač, jer je uočeno da planom predviđeni kolski pristup, nije povoljan za ovu namjenu, zbog situacije na terenu, odnosno, suženog prostora koji bi mogao da se iskoristi za trasiranje saobraćajnice željenog profila, postojećeg objekta u sklopu OŠ “Meksiko”, kao i denivelacije terena. Mogućnost koja je otvorena, nakon dobijanja ovih uslova, omogućava puni profil pristupne saobračajnice, kao i jednostavniju trasu, što je posebno važno, ako znamo profil korisnika centra i nastojanje da se omogući što jednostavnije korišćenje objekta, na kraju i kroz rješavanje pitanja pristupa;
2. logika nalaže, da je potrebno imati pristup što bliže ulazu u objekat, kako zbog dovoženja djece koja se ne kreću bez pomagala, tako i u slučaju potrebe prilaza vozila hitne pomoći;
3. jedan broj parking mjesta je neophodno predvidjeti na parceli i to parking mjesta za osobe sa invaliditetom, dok je za zaposlene poželjno, organizovati parkiranje van parcele, posebno računajući na parcelu kao ograničen resurs, na kojoj je neophodno, pored samog objekta, organizovati i dvorište, kao integralni dio objekta, kao i ostale potrebne sadržaje. Broj nije definisan raspisom, već ga treba odrediti empirijski ili po ličnom osjećaju, postavljajući sebi pitanje “koliki broj parking mjesta je dovoljan, da ne dođe do zastoja, a da sa druge strane, rješavanje parkiranja ne bude na štetu ostalih funkcija dnevnog centra”.

***Pitanje br. 12:*** *Da li pravo učešća na konkursu imaju lica sa stalnom boravišnom dozvolom u Crnoj Gori (dakle rezidenti ali ne i državljani)?*

***Pitanje br. 13:*** *Da li saradnici na projektu takodje moraju biti crnogorski gradjani?*

**Odgovor:** Članom 3 stav 1 i 2 Pravilnika o načinu i postupku raspisivanja i sprovođenja javnog konkursa za idejno aritektonsko rješenje (“Službeni list Crne Gore”, br. 19/18) propisano je da konkurs, zavisno od učesnika može biti nacionalni i međunarodni. Nacionalni konkurs je konkurs na kojem mogu učestvovati isključivo lica sa sjedištem odnosno prebivalištem na teritoriji Crne Gore.

S tim u vezi učesnik konkursa može biti lice sa stalnom boravišnom dozvolom u Crnoj Gori.

***Pitanje br. 14:*** *Da li pravo učešća na konkursu imaju lica sa stečenim visokim obrazovanjem u polju arhitekture u inostranstvu? Da li je neophodno da diploma bude nostrifikovana u Crnoj Gori ili je dovoljno dostaviti overeni prevod diplome uz kopiju iste?*

**Odgovor:**DA.Pravo učešća na konkursu imaju sva zainteresovana lica koja ispunjavaju uslove konkursa.

**Neophodno je da diploma bude nostrifikovana u Crnoj Gori.**

*Članom 2* Zakona o priznavanju inostranih obrazovnih isprava i izjednačavanju kvalifikacija ("Sl.listu Crne Gore", br. 42/16 ) propisano je da priznavanje inostrane obrazovne isprave je potvrdivanje inostrane obrazovne isprave o stečenom, odnosno započetom obrazovanju ili dijelu obrazovanja (u daljern tekstu: priznavanje isprave). lzuzetno od stava 1 ovog člana, priznavanje lsprave o stečenom, odnosno započetom osnovnom obrazovanju iIi dijelu osnovnog obrazovanja vrši se Izjednačavanjem sa obrazovnim programom za osnovno obrazovanje i vaspitanje u Crnoj Gori.

Članom 3 Zakona o priznavanju inostranih obrazovnih isprava i izjednačavanju kvalifikacija propisano je da izjednačavanje inostrane kvalifikacije nivoa obrazovanja sa kvalifikacijom nivoa obrazovanja u Crnoj Gori je detaljno upoređivanje inostrane sa odgovarajućom kvalifikacijorn u Crnoj Gari, na osnovu standarda kvaliflkacije.

Članom 5 istog Zakona propisano je da pravo na priznavanje isprave, odnosno izjednačavanje kvalifikacije ima crnogorski državljanin, kao i strani državljanin i lice bez državljanstva, a članom 6 da priznavanje isprave, odnosno izjednačavanje kvalifikacije vrši se radi nastavka obrazovanja ili zapošljavanja u Crnoj Gori.

***Pitanje br. 15:*** *Konkursnim zadatkom nije jasno preciziran neophodan broj parking mjesta za planiranu namjenu.*

**Odgovor:** nije preciziran broj parking mjesta, a u odgovoru na pitanje **br. 9 pod c)** djelimično je dat odgovor i na ovo pitanje. Logika je da se na parceli obezbjedi minimalan broj parking mjesta i to takvih da se ona ne koriste za duže zadržavanje, već u funkciji dovoženja i odvoženja korisnika centra, a parkiranje unutar parcele rješiti usklađeno sa pristupnom saobraćajnicom, tako da se omogući okretanje svih vozila, kao i vozila hitne pomoći i vatrogasnih vozila.

***Pitanje br. 16:*** *Da li postoji mogućnost izmještanja postojece pješačke staze / koja povezuje prolaz ispod magistrale sa OŠ \*Meksiko\*/ izvan predmetne UP?*

**Odgovor:** Nije moguće izmještanje postojeće pješačke staze, već idejno rješenje treba uklopiti, u skladu sa tim, u okvire mogućeg;

***Pitanje br. 17 i 18:***

***17.*** *U kojoj mjeri je moguće koristiti susjednu parcelu radi savladavanja denivelacije i lakšeg pristupa parceli br.2286/2 uz zadržavanje postojećeg terena/igrališta i uz što manju devastaciju postojećeg zelenog fonda?*

***18.*** *Da li se može predvidjeti pristup parceli direktno sa magistralnog puta, što bi podrazumijevalo da priključna saobraćajnica prelazi preko opštinskog zemljišta, kao i uklanjanje betonskog zida na kojem se nalazi ograda koja oivičava predmetnu parcelu?*

**Odgovor:** Za pristup parceli mogu se koristiti samo DUP-om planirani prilazi i naknadno dobijeni saobraćajno - tehnički uslovi Uprave za saobraćaj**.** Djelimično je odgovor na ovo pitanje dat, kroz odgovor na pitanje **br. 9 pod a),** s obzirom na tehničke uslove nadležnog organa za saobraćajni priključak na magistralni put, pa je moguće koristiti parcelu 3877 KO Polje, koja je u vlasništvu Crne Gore, a raspolaganje ima Vlada Crne Gore, kako bi se sa te strane obezbjedio pristup predmetnoj parceli;

***Pitanje br. 19:*** *Da li se za pristup ekonomskom ulazu podrazumijeva korišćenje saobraćajnice u okviru parcele na kojoj se nalazi škola, kao što je navedeno u UTU: ''saobraćajni pristup parceli(za potrebe snadbijevanja i zaposlenih) obezbijediti preko zajedničke pristupne saobraćajnice koja opslužuje i školski kompleks''? Da li ekonomski pristup mora biti kolski ili može biti pješački (s obzirom da veće dostavno vozilo ne može prići parceli sa pomenute saobraćajnice zbog šestougaonog objekta koji pripada školskom kompleksu)?*

**Odgovor:** Djelimično je dat odgovor na prvi dio pitanja, kroz odgovor na pitanje **br. 9pod b)**, kroz pitanje kolskog pristupa parceli. Mišljenja smo da ukupan kolski pristup treba rješavati sa priključka na magistralu, konkretno i ovaj vezan za ovo pitanje, a jedan od razloga za ovo opredjeljenje jeste i heksagonalni objekat, koji pripada školi “Meksiko”. Ekonomski pristup bi morao biti kolski, s obzirom da se preko njega vrši snabdijevanje centra.

***Pitanje br. 20:*** *U UTU je navedeno '' Parkiranje predvidjeti izvan parcele (preporučuje se organizacija parkiranja uz pristupnu saobraćajnicu)'', da li to podrazumijeva parkiranje uz magistralni puta Bar-Ulcinj ili uz saobraćajnicu koja vodi do školskog kompleksa?*

**Odgovor:** Magistralni put se ne smatra pristupnom saobraćajnicom, već je to put višeg reda u odnosu na nju, tako da se ta napomena u UTU ne odnosi na magistralu, već na put, kojim se prilazi školi “Meksiko”. Ovo implicira, da se ne predviđa parkiranje uz magistralu, naročito iz razloga što su saobraćajno - tehnički uslovi od nadležnog organa, dobijeni samo za saobraćajni priključak, a ne za rješavanje parkiranja za ovu lokaciju;

***Pitanje br. 21:*** *Da li je senzorna soba predviđena za više korisnika ili za individualni* rad sa terapeutom?

**Odgovor:** Senzorna soba je predviđena za individualni rad, površine ne manje od 10 m² i posebno treba istaći da ne treba planirati otvore prema spoljnoj sredini, uz obaveznu vještačku ventilaciju.